कम लागतवाला विमान सेवा होखले की नाते, गो एयर सेवा की दौरान पूरक भोजन उपलब्ध करवले की जगह एके खरीदले क विकल्प देला। इ विमान कम्पनी गो-गेटर नांव से एगो पत्रिका क प्रकाशन करेला जवन इ उड़ान की दौरान उपलब्ध करावेला। इ कम्पनी गो बिजनस नांव से प्रीमियम सेवा उपलब्ध करावेला जवने की तहत अधिक भाड़ा देके यात्री अधिक सुविधा प्राप्त क सकेला, जेमें बैठले की दौरान पैर रखे खातिर ज्यादा जगह, मुफ्त खाना, ज्यादा समान ले जईले क अनुमति, विमान में जगह दिहले में प्राथमिकता जइसन सुविधा शामिल बा। 2011 में, इ कम्पनी गो क्लब नांव से फ्रीक्वेंट फ्लायर कार्यक्रम शुरू कइलस, जेकरी तहत लोंज में प्रवेश, गो बिजनेस में अपग्रेड जइसन लाभ रहे। फरवरी 2014 में ए कार्यक्रम में नया सदस्यता बंद करा गइल।